OpenLLM-France/wikimedia huggingface dataset:
# El Pedrís

El Pedrís és una entitat de població de Bellcaire d'Urgell. L'any 2019 tenia 22 habitants. Hi passa la carretera C-53 pel nord i està situat entre Bellcaire d'Urgell i la Ràpita (Vallfogona de Balaguer). El Pedrís és un conjunt de masies amb una ermita, Sant Pere de Pedrís, també hi ha un cementiri, actualment s'usa el de Bellcaire d'Urgell. La seva festa major és l'últim diumenge d'abril.

## Referències

* ↑ «El Pedrís». Gran Enciclopèdia Catalana. Barcelona: Grup Enciclopèdia Catalana.
* ↑ «El Pedrís». Gran Enciclopèdia Catalana. Barcelona: Grup Enciclopèdia Catalana.
* ↑ «250479 Bellcaire d'Urgell». Idescat. [Consulta: 30 juliol 2020].
# Aeorestes

Aeorestes és un subgènere de ratpenats vespertiliònids del gènere Lasiurus o, segons una classificació alternativa, un gènere a part. Les quatre espècies classificades en aquest grup tenen una àmplia distribució a les Amèriques i fins i tot són presents a Hawaii amb Lasiurus (Aeorestes) semotus. Són animals nocturns que es nodreixen d'insectes. El nom Aorestes significa 'menjador voletejador' en llatí.

## Referències

* ↑ Teta, P. «The usage of subgenera in mammalian taxonomy» (en anglès). Mammalia, 83, 3, 2018, pàg. 209-211. DOI: 10.1515/mammalia-2018-0059.
* ↑ Ziegler, A. C.; Howarth, F. G.; Simmons, N. B. «A second endemic land mammal for the Hawaiian Islands: a new genus and species of fossil bat(Chiroptera: Vespertilionidae)» (en anglès). American Museum Novitates, 3.854, 2016, pàg. 1-52. DOI: 10.1206/3854.1.
* ↑ Novaes, R. L. M; Garbino, G. S. T; Cláudio, V. C.; Moratelli, R. «Separation of monophyletic groups into distinct genera should consider phenotypic discontinuities: the case of Lasiurini (Chiroptera: Vespertilionidae)» (en anglès). Zootaxa, 4.379, 3, 2018. DOI: 10.11646/zootaxa.4379.3.
* ↑ Baird, A. B.; Braun, J. K.; Mares, M. A.; Morales, J. C.; Patton, J. C.; Tran, C. Q.; Bickham, J. W. «Molecular systematic revision of tree bats (Lasiurini): Doubling the native mammals of the Hawaiian Islands» (en anglès). Journal of Mammalogy, 96, 6, 2015, pàg. 1.255-1.274. DOI: 10.1093/jmammal/gyv135.
* ↑ «Meanings of scientific names of wild and domesticated mammals of Arkansas» (en anglès). [Consulta: 8 abril 2022].
Espècies vivents de vespertiliònids :
Regne: Animalia · Embrancament: Chordata · Classe: Mammalia · Infraclasse: Eutheria · Superordre: Laurasiatheria · Ordre: Chiroptera · Superfamília: Vespertilionoidea :
Subfamília Antrozoinae :
Subfamília Kerivoulinae :
Subfamília Murininae :
Subfamília Myotinae :
Subfamília Vespertilioninae :
# İsa Çelebi

İsa Çelebi (? - 1406) fou un príncep (şehzade) de l'anomenat interregne otomà. Çelebi era un títol honorífic equivalent a "cavaller" o "gentleman".

## Antecedents

İsa era un dels fills de Baiazet I, el soldà otomà. La seva mare era Devlet Hatun, la filla de l'amir de Germiyan que era un principat (beylik) turc independent en la part centro-occidental d'Anatòlia. İsa va ser governador provincial a Antalya i va lluitar en la batalla d'Ankara (28 de juliol de 1402) al costat del seu pare. L'exèrcit otomà fou derrotat i İsa va poder fugir a l'Anatolia occidental.

## İsa durant l'interregne

El 1403, després d'assabentar-se de la mort del seu pare en captivitat, va començar a aspirar al tron vacant. Va lluitar contra el seu germà Musa Çelebi per aconseguir el control de Bursa, la capital de l'imperi a la part asiàtica. Va derrotar a Musa i va començar a controlar la part Anatòlia de l'imperi. Però el territori europeu, és a dir Rumèlia, estava era sota el control del seu germà Süleyman Çelebi i la part oriental de territori d'Anatòlia era sota el control de Mehmet Çelebi (futur Mehmet I). Sentint-se insegur entre els dos competidors, va signar un tractat d'amistat amb l'emperador romà d'Orient i rebutjava el suggeriment de Mehmet de dividir la part Anatòlia de l'imperi donat que era el germà més vell. Però després d'aquesta negativa va lluitar contra Mehmet i fou derrotat en la batalla d'Ulubat el 1405. En aquesta batalla també perdia el seu visir Timurtash que era un estadista experimentat. Va fugir a Rumèlia, a territori romà d'Orient.

## El suport de Süleyman

Es va trobar amb Süleyman al que va donar suport per la seva causa a Anatolia. Amb tropes fresques proporcionades per Suleyman va tornar a Anatòlia i va intentar recobrar Bursa. No ho va aconseguir però va fer aliança amb els beys d'Anatòlia (els principats turcs menors que havien estat annexionats pel seu pare, però havien estat restablerts per Tamerlà després de la batalla d'Ankara), i va continuar lluitant contra Mehmet. Però després d'una sèrie de derrotes, els seus aliats el van trair, i es va rendir.

## Mort

Segons Hammer després de perdre la lluita es va amagar. Però segons altres fonts, fou conduït a un bany públic (haman)a Eskişehir i fou mort pels partidaris de Mehmet, el 1406.

## Referències

* ↑ Joseph von Hammer: Osmanlı Tarihi Vol I (condensation: Abdülkadir Karahan), Milliyet yayınları, İstanbul. pàgs. 55-56
* ↑ Prof. Yaşar Yüce-Prof. Ali Sevim: Türkiye Tarihi Cilt II, AKDTYKTTK Yayınları, İstanbul, 1991 pàg. 72
# JP Doyle

John Paul "JP" Doyle (Dublín, Irlanda, 3 d'agost de 1979) és un dels sis àrbitres que es dediquen de forma professional i a jornada completa a arbitrar per la Federació anglesa de rugbi.

## Jugant carrera

John Paul Doyle (conegut popularment com a JP Doyle) va néixer el 3 d'agost de 1979 a Dublín, Irlanda. És fill de Terry Doyle, president de l'associació d'àrbitres de la IRFU de Leinster.
Va jugar com a mitja-melé per Terenure College (school), Terenure College RFC and St Mary's University College, Twickenham La seva carrera com a jugador es va veure truncada per una greu lesió a l'esquena l'any 2002.

## Carrera com a àrbitre

Doyle va començar la seva trajectòria com a àrbitre a la Association of Referees Leinster Branch of the IRFU fins que al gener de 2003 va promocionar al South East Group i al National Panel el 2006. Ha arbitrat a la final de la Daily Mail Under 18 Schools Cup aTwickenham l'any 2007 i la de la EDF Energy National Trophy el 2008.
En el periòde entre 2009 i 2012 fou àrbitre de diversos torneigs en l'àmbit internacional com (IRB Nations Cup o la European Nations Cup).
A nivell de clubs, Doyle arbitra regularment a Anglaterra, i ha arbitrat partits internacionals de la European Challenge Cup així com de la Copa d'Europa de Rugbi, on feu el seu debut el 17 d'octubre de 2010 en un partit entre la USAP i la Benetton Rugby Treviso
El 27 de maig de 2014, fou designat per ser l'àrbitre de la final de la Premiership i també fou un dels àrbitres designats per la Copa del Món de Rugbi de 2015.

## Referències

* ↑ "Refs' Chief Blows Whistle On Crisis". www.express.co.uk. 8 de gener de 2013.
* 1 2 3 "JWRC referee: JP Doyle".
* ↑ "JP Doyle".
* 1 2 "Go Whistle" Arxivat 2016-03-03 a Wayback Machine. (PDF). www.arlb.ie.
* ↑ "Referees" Arxivat 2014-01-09 a Wayback Machine..
* ↑ "October Training Meeting" Arxivat 2015-03-10 a Wayback Machine..
* ↑ "Elite Referee Appointments". www.rugbynetwork.net. 7 maig 2008.
* ↑ "Warwick joys means Barnard Castle heartbreak" Arxivat 2014-01-09 a Wayback Machine..
* ↑ "Two-try Saints secure the double" Arxivat 2013-04-21 at Archive.is.
* ↑ "IRB Nations Cup – the referees" Arxivat 2013-02-16 at Archive.is.
* ↑ "JP Doyle" Arxivat 2014-01-09 a Wayback Machine..
* ↑ «http://www.premiershiprugby.com/matchcentre/fixtures/31832.php#.». Arxivat de l'original el 2015-09-24. [Consulta: 2 setembre 2015].
# JScript

JScript És el dialecte de Microsoft del ECMAScript estàndard que és utilitzat dins Explorer d'Internet de Microsoft.
JScript s'implementa com a motor d'"escriptura activa". Això significa que es pot "connectar" a les aplicacions d'OLE Automation que admetin "escriptura Activa", com ara Internet Explorer, Active Server Pages i Windows Script Host. També significa que aquestes aplicacions poden utilitzar diversos llenguatges d'Active Scripting, per exemple, JScript, VBScript o PerlScript.
JScript es va donar suport per primera vegada al navegador Internet Explorer 3.0 llançat a l'agost de 1996. La seva versió més recent és JScript 9.0, inclosa a Internet Explorer 9.
JScript 10.0 es també conegut com JScript. NET, que afegeix diverses funcions noves de la quarta edició abandonada de l'estàndard ECMAScript. S'ha de compilar per . NET Framework versió 2 o versió 4, però les anotacions de tipus estàtic són opcionals.

## Referències

* ↑ «JScript (ECMAScript3)» (en anglès). Msdn.microsoft.com. [Consulta: 17 agost 2012].
* ↑ «What Is WSH?» (en anglès). Msdn.microsoft.com. [Consulta: 17 agost 2012].
* ↑ What is JScript 10.0?
# Jardins d'Elvira Farreras

Els jardins d’Elvira Farreras es troben al barri del Putxet i el Farró del districte de Sarrià - Sant Gervasi de Barcelona. Formen part dels jardins del Turó del Putxet i són delimitats per els carrers de Manacor i de Monegal.

## Història

Van ser batejats en honor de l'escriptora Elvira Farreras i Valentí, considerada la millor cronista del barri del Putxet, del que també era veïna. A petició de l'Associació de Veïns i Amics del Putget, el 26 de març del 2013, el ple del Districte de Sarrià-Sant Gervasi va aprovar per unanimitat, retre-li homenatge dedicant-li un dels espais dels jardins del Turó del Putget, adjacent als carrers de Manacor i de Monegal. L'1 de juny del mateix any s'inauguraren oficialment.

## Referències

* ↑ «Jardins d'Elvira Farreras Valentí». Ajuntament de Barcelona.
* ↑ «Barcelona dedicarà dos espais a la poeta Elvira Farreras i als excursionistes 'Els Blaus'». Europa Press, 26-03-2013.
# Joana de Montefeltro

Joana de Montefeltro (en : ; Urbino, 1463 — Urbino, 1514) va ser una noble italiana, princesa d'Urbino i duquessa consort de Sora i Arce.

## Biografia

Era la tercera filha naixcuda del segon casament de Federico III da Montefeltro, duc d'Urbino, amb Batista Sforza, filla d'Alexandre Sforza.
Es van prometre el 22 d'agost del 1474 de Joan Della Rovere (Giovanni della Rovere), duc de Sora i Arce, senyor de Senigalia i vicari papal de Mondavio, que el 1475 va ser fet alcalde de Roma pel seu oncle, el Papa Sixt IV.
Del matrimónio, celebrat el 10 de maig del 1478, van néixer sis fills:
* Maria Joana (Maria Giovanna) (1486-1538), que rs va casar en primeres núpcies amb Venanzio de la Varano, senyor de Camerino, i després amb Galeazzo Riario della Rovere Sforza, senador de Bolonya;
* Jerónimo (Girolamo) (1487-1492);
* Beatriz (Beatrice) (1488-1505), religiosa;
* Francisco Maria I (Francesco Maria) (1490- 1538), que es va casar amb Leonor Gonzaga, i que va heretar el Ducat de Urbino i el de Sora;
* Frederico (Federico) (1491-1494);
* Constança (Costanza) (1492-1507), religiosa.
Quan el marit va morir, la duquessa va tenir la tutela de l'hereu, Francisco Maria, i el govern dels territoris i en la correspondència diplomàtica era expressament designada amb el títol de Prefetessa.
Joana és també coneguda per haver protegit Rafael, existint una carta seva, datada de l'1 d'octubre del 1504, en la qual recomana Rafael al gonfaloneiro de Florència Piero Soderini, perquè aquest acollís en la ciutat el jove artista. Alguns historiadors aixequen la hipòtesi de, en la seva obra La Muta ("Retrato d'una Dama"), Rafael haver retratat la duquessa.

## Vegeu també

* Casa de Montefeltro
* Della Rovere

## Referències

* ↑ http://genealogy.euweb.cz/italy/mtfeltro.html#GF2 Montefeltro
* ↑ vide em Sangiorgi, cit., pag. 94, nota 24
* ↑ http://genealogy.euweb.cz/italy/rovere.html#GSA della Rovere
* ↑ vide em Sangiorgi, cit., pag. 95

## Bibliografia

* "Dynasties of the World", de John I. Morby, Oxford University Press, ISBN 0-19-860473-4
* Fert Sangiorgi, "La Muta" di Raffaello : considerazioni storico-iconografiche, "Commentari", XXIV/1-2, 1973, pag. 90-97
# Kamloops

Kamloops és una ciutat de la part central sud de British Columbia al Canadà, es troba a la confluència de les dues branques del Thompson River prop del Llac Kamloops. L'any 2011 tenia 85.678 habitants. Va ser fundada, amb el nom de Fort Kamloops, l'any 1811 com a punt de comerç de pells. Anteriorment hi vivien els amerindis Cree-Saulteaux i els Secwepemc

## Etimologia

"Kamloops" és la versió anglesa de la paraula en idioma dels Shuswap "Tk'əmlúps", que significa 'trobada de les aigües'. L'idioma Shuswap encara es parla.

## Clima

El clima de Kamloops és semiàrid, segons la Classificació de Köppen fred semi-arid, BSk, per l'efecte de l'ombra pluviomètrica només rep, de mitjana, 277 litres de pluja a l'any (amb el màxim a l'estiu). En períodes curts, Kamloops pot arribar als -20 °C
La temperatura mitjana de gener és de -2,8 °C i la de juliol de 21,5 °C, segons Environment Canada.
Biogeogràficament està connectat amb altres zones semidesèrtiques del Canadà com la regió d'Okanagan.

## Ciutats agermanades

* Uji, Japó

## Referències

* 1 2 Kamloops Community Profile Arxivat 2016-05-29 a Wayback Machine. - Statistics Canada. 2006 Community Profiles.
* 1 2 «Kamloops, British Columbia (Census agglomeration)». Arxivat de l'original el 2015-10-18. [Consulta: 3 desembre 2015].
* ↑ Plantilla:Cite bcgnis
* ↑ Tk'emlúps Indian Band, Tk'emlúps History, 2011. Accessed 2011-06-01.
* ↑ «Kamloops A» (CSV (8222 KB)). Canadian Climate Normals 1981–2010. Environment Canada. [Consulta: 15 gener 2014].

## Enllaços externs

* Kamloops - Lloc web oficial
# King's College, Cambridge

El King's College és un dels colleges de la Universitat de Cambridge a Cambridge, Anglaterra. Formalment el seu nom és The King's College of Our Lady and Saint Nicholas in Cambridge, aquest college es troba a la riba del riu Cam i mira cap King's Parade al centre de la ciutat.
Es va fundar l'any 1441 pel rei Henry VI d'Anglaterra poc després que ell va fundar el college germà d'Eton. Tanamateix els plans del rei pel college King van ser interromputs per la Guerra de les Roses i l'escassedat econòmica resultant. Pocs progressos es van fer en aquest projecte fins a l'any 1508 quan el rei Henry VII s'hi va ocupar per raons d'aconseguir legitimitat política. L'edifici de la capella del college s'inicià el 1446 i es va acabar el 1544 durant el regnat d'Enric VIII.
La capella del King's College és un gran exemple de l'estil gòtic tardà anglès.
El King's College té les seves pròpies associacions d'estudiants tant per undergraduates (King's College Student Union or KCSU) com pel graduates (King's College Graduate Society or KCGS). Els estudiants d'aquest college tenen reputació d'activitat política radical des de la dècada de 1960 i sovint el College és escenari de manifestacions i vagues.

## Premis Nobel

N'hi ha sis:
* Patrick Blackett, membre del King's, va rebre el Premi Nobel de Física el 1948.
* Frederick Sanger, el de Química el 1958. Sanger va rebre un segon Premi Nobel de química el 1980 junt amb Walter Gilbert.
* Philip Noel-Baker amb el premi Nobel de la Pau el 1959.
* Patrick White va rebre el de literatura el 1973.
* Richard Stone, el de ciències econòmiques el 1984.
* Sydney Brenner el d isiologia o medicina el 2002 junt amb H. Robert Horvitz i John E. Sulston.

## Referències

* ↑ «The Nobel Prize in Physics 1948». Nobelprize.org. [Consulta: 20 juliol 2012].
* 1 2 3 4 5 «Nobel Prize Winners». Research at Cambridge. University of Cambridge. [Consulta: 20 juliol 2012].
* ↑ «The Nobel Prize in Chemistry 1958». Nobelprize.org. [Consulta: 20 juliol 2012].
* ↑ «The Nobel Prize in Chemistry 1980». Nobelprize.org. [Consulta: 20 juliol 2012].
* ↑ «The Nobel Peace Prize 1959». Nobelprize.org. [Consulta: 20 juliol 2012].
* ↑ «The Nobel Prize in Literature 1973». Nobelprize.org. [Consulta: 20 juliol 2012].
* ↑ «The Sveriges Riksbank Prize in Economic Sciences in Memory of Alfred Nobel 1984». Nobelprize.org. [Consulta: 20 juliol 2012].
* ↑ «The Nobel Prize in Physiology or Medicine 2002». Nobelprize.org. [Consulta: 20 juliol 2012].
* Austen-Leigh, Augustus. King's College. Londres: F.E. Robinson & Co, 1899 [Consulta: 19 juliol 2012].
* Fay, C. R.. King's College, Cambridge. Londres: J.M. Dent & Co, 1907 [Consulta: 18 juliol 2012].
* Saltmarsh, John. «The colleges and halls: King's». A: A History of the County of Cambridge and the Isle of Ely. Volume III: The City and University of Cambridge. Victoria County History (via the Institute of Historical Research), 1959 [Consulta: 19 juliol 2012].

## Enllaços externs

* Lloc web oficial
# Stamboul Quest

Stamboul Quest és una pel·lícula estatunidenca dirigida per Sam Wood, estrenada el 1934.

## Argument

Basada en la història de Fraulein Doktor, que va inspirar més d'una pel·lícula als anys 30, aquesta cinta d'espies està situada al Berlín de 1915. Allà els serveis secrets alemanys, dirigits per Von Sturm, sospiten que un home dels seus aliats turcs està espiant per als britànics. Així que encarreguen a la seva espia Fräulein Doktor que esbrini el que passa. Aquesta dona portarà males notícies, com que la cèlebre Mata Hari no és de confiança. Gràcies al seu treball, destapen un agent britànic, però en canvi hi ha dubtes sobre George Brent, un ciutadà americà, que Fräulein Doktor haurà d'aclarir. Però no explica que, com la seva col·lega Mata Hari, pot acabar enamorant-se.

## Repartiment

* Myrna Loy: Annemarie, Fräulein Doktor i Helena Bohlen
* George Brent: Douglas Beall
* Lionel Atwill: von Sturm
* C. Henry Gordon: Ali Bey
* Rudolph Anders: Karl
* Mischa Auer: Ameel Roberts
# Teeny Ted from Turnip Town

Teeny Ted from Turnip Town (2007), publicat per Robert Chaplin, està certificat per Guinness World Records com la reproducció més petita del món d'un llibre imprès. El llibre es va produir al laboratori d'imatges Nano de la Universitat Simon Fraser de Vancouver, Colúmbia Britànica, Canadà, amb l'assistència dels científics de la SFU Li Yang i Karen Kavanagh.
La mida del llibre és de 0,07 mm x 0,10 mm. Les lletres estan tallades en 30 microtablets en una peça polida de silici monocristall, amb un feix d'ió de gal·li focalitzat amb un diàmetre mínim de 7 nanòmetres (això es compara amb el cap d'un passador a 2 mm d'amplada). El llibre té el seu propi ISBN, 978-1-894897-17-4.
La història va ser escrita per Malcolm Douglas Chaplin i és "una faula sobre la victòria de Teeny Ted en el concurs de naps a la fira anual del comtat".
El llibre ha estat publicat en una edició limitada de 100 exemplars pel laboratori i requereix un microscopi electrònic d'escaneig per llegir el text.
El desembre de 2012, es va publicar una edició del llibre amb un títol complet de Teeny Ted from Turnip Town & the Tale of Scale: A Scientific Book of Word Puzzles i un número ISBN 978-1-894897-36-5. A la pàgina de títol es reconeix com a "Gran Impressió del llibre més petit del món". El llibre es va publicar mitjançant fons d'una reeixida campanya de Kickstarter amb els noms dels col·laboradors que es mostren a la solapa del llibre.

## Vegeu també

* Nanotecnologia

## Referències

* ↑ «Smallest reproduction of a printed book». Guinness World Records. [Consulta: 12 març 2020].
* 1 2 3 «News Release - Nano lab produces world's smallest book - abril 11, 2007». Public Affairs and Media Relations. SFU.ca - Simon Fraser University, 11-04-2007. Arxivat de l'original el 13 octubre 2005. [Consulta: 12 març 2020].
* ↑ «Tale of Teeny Ted said to be world's smallest book». Reuters, 11-04-2007 [Consulta: 12 març 2020]. Arxivat 28 October 2020$^{[Datemismatch]}$ a Wayback Machine.
* ↑ «The World's Smallest Book - a large print edition by Robert Chaplin». Kickstarter. [Consulta: 12 març 2020].
# Biblioteca de l'Escola d'Enginyeria de Barcelona Est

La Biblioteca de l'Escola d'Enginyeria de Barcelona Est (EEBE), inaugurada el 14 de setembre de 2016, és una biblioteca universitària de la Universitat Politècnica de Catalunya que dona servei a tota la comunitat universitària del Campus Diagonal Besòs.
El seu fons està especialitzat en documentació i recursos d'informació de l'àmbit de l'enginyeria mecànica, elèctrica, electrònica industrial i automàtica, química, materials, de l'energia i biomèdica; totes elles temàtiques de les titulacions que s'imparteixen a l'EEBE. També compta amb un fons especialitzat de cuina catalana i d'història de Catalunya. Tot aquest fons documental es pot localitzar des del Catàleg UPC des d'on també es pot accedir a bases de dades especialitzades i a llibres i revistes electròniques.
La Biblioteca actualment té 1.249 m² i 364 places de lectura i els serveis que ofereix als seus usuaris són servei de préstec de documents, portàtils, equips i sales de treball en grup; servei d'obtenció de documents, servei d'informació especialitzada, formació sobre habilitats informacionals, assessorament sobre propietat intel·lectual i servei de suport a la recerca del professorat del Campus Diagonal Besòs.

## Referències

* ↑ Enginy20: 6è pla estratègic 2015-2020. Barcelona: Servei de Biblioteques, Publicacions i Arxius de la UPC, 2015- [Consulta: 18 abril 2018]. Arxivat 2018-05-15 a Wayback Machine.

## Bibliografia

* Fulls dels enginyers: el diari dels enginyers industrials de Catalunya. La nova Escola d'Enginyeria de Barcelona Est (EEBE) del Campus Diagonal-Besòs de la UPC obrirà les portes el mes de setembre [en línia]. Barcelona: Enginyers Industrials de Catalunya, 3 d'agost de 2016. Disponible a: <http://fullsdelsenginyers.cat/article/nova-escola-denginyeria-barcelona-est-eebe-del-campus-diagonal-besos-upc-obrira-portes-mes%5BEnllaç+no+actiu%5D> [Consulta: 18 d'abril de 2018].
* Fundació b_TEC. L'Escola d'Enginyeria de Barcelona Est (EEBE) [vídeo en línia]. Barcelona: Fundació b_TEC, 2016. Disponible a: <http://www.btec.cat/ca/menu-lateral/campus-diagonal-besos%5BEnllaç+no+actiu%5D> [Consulta: 18 d'abril de 2018].
* UPCtv. Universitat Politècnica de Catalunya. Barcelona Tech. Acte d'inauguració del Campus Diagonal-Besòs [vídeo en línia]. [Barcelona]: UPCtv, 2016 Disponible a: <https://tv.upc.edu/continguts/acte-dinauguracio-del-campus-diagonal-besos> [Consulta: 18 d'abril de 2018].

## Enllaços externs

* Pàgina web oficial
# Pier Luigi Bersani

Pier Luigi Bersani (Bettola, 29 de setembre de 1951), polític italià, va ser secretari del Partit Democràtic, el partit italià de centreesquerra majoritari, de 2009 a 2013. Entre 1993 i 1996 va presidir l'Emília-Romanya. Bersani va ser ministre d'Indústria, Comerç i Artesania de 1996 a 1999, ministre de Transports de 1999 a 2001, i ministre de Desenvolupament Econòmic de 2006 a 2008. Fou el guanyador de les eleccions legislatives italianes de 2013.

## Referències

* ↑ Squires, Nick «Pier Luigi Bersani prepares for battle with Silvio Berlusconi over Italy's future». The Telegraph. «A committed Catholic and former schoolteacher, Mr Bersani says that one of his first acts in government would be to introduce a law addressing conflicts of interest in politics. His opponent has always had extensive business endeavours.»
* ↑ Allen Jr., John L. «The church's natural habitat is the center, not the right». National Catholic Reporter. «Pier Luigi Bersani, a former communist and a liberal Catholic who describes Pope John XXIII as among his heroes, leads the leftist Democratic Party.»

## Enllaços externs

* Pier Luigi Bersani - Lloc web oficial (italià)
* Biografia de Pier Luigi Bersani al web del Parlament Europeu (anglès)
* Declaració d'interessos financers (italià)